Душан Силни/23
ПОЈАВА 14
ВУКАШИН, БРАНКО

ВУКАШИН (секући подуже очима): 
Дакле је то ваш отпор Краљу?
БРАНКО МЛАДЕНОВИЋ (лукаво, смешећи се): 
То.
ВУКАШИН (гневним смехом): 
И то је ваш обећани савез?
БРАНКО МЛАДЕНОВИЋ (чинећи се невешт): 
Савез?
ВУКАШИН:
Који утврдисте са мном?
БРАНКО МЛАДЕНОВИЋ: 
С тобом?
ВУКАШИН:
Ти и твоји другови.
БРАНКО МЛАДЕНОВИЋ: 
Ха, ха, ха! господине Ћесаре. Један од нас двојице још има жуте кљунове. Веровати, теби! Хте досмо се мало пошалити пред спавање, добри и великомоћни наш савезниче. (Полазећи за се). Насадили смо мало препреденога господина Ћесара. (Гласно.) А сад лаку ноћ, тихо почивајмо и размишљајмо о пробитачности нашега савеза (Смејући се изазивачким погледима у Вукашина, оде.)
ВУКАШИН (клоне у столицу): 
Замка, коју сам хитнуо, закачила о мој врат. Скупо ће вас стати овај данашњи лов, препредена рашка господо!

ЗАВЕСА

Душан Силни